ອຸປະກອນ ກວດ ໂຣກມາລາເຣຍ ອັນໃໝ່ ອາດສາມາດລົບລ້າງ ໂຣກນີ້ໄດ້
ວັນ​ມາລາ​ເຣຍ​ໂລກ ​ມາຮອດ​ແລ້ວ ອັດຕາ​ຂອງການ​​ເສຍ​ຊີວິດ ​ແມ່ນ​ໄດ້​ຫລຸດ​ລົງ ​ແລະ ການກວດ​ສອບ​ໃໝ່ ​ທີ່ກຳລັງ​ຢູ່​ໃນ​ຂັ້ນ​ທົດ​ລອງສຸດ​ທ້າຍ ໃນເຄັນ​ຢາ ແມ່ນ​ມີ​ຜົນອອກ​ມາ​ໃນ​ທາງ​ບວກ.
ອົງການອະນາໄມໂລກ ຫຼື WHO ກະປະມານວ່າ 3 ພັນ 4 ຮ້ອຍ ລ້ານຄົນ ມີຄວາມສ່ຽງຕໍ່ການເປັນໂຣກມາລາເຣຍ ໂດຍສ່ວນໃຫຍ່ ແລ້ວ ພວກເດັກນ້ອຍອາຍຸຕ່ຳກວ່າ 5 ປີ ແລະ ພວກແມ່ຍິງ ທີ່ກຳລັງ ຖືພາ ແມ່ນເປັນພວກທີ່ມີຄວາມສ່ຽງຫຼາຍທີ່ສຸດ ໃນຂະນະທີ່ ວັນທີ 25 ເມສາ ຊຶ່ງເປັນວັນມາລາເຣຍໂລກ ມາຮອດແລ້ວ ອັດຕາຂອງ ການເສຍຊີວິດ ແມ່ນໄດ້ຫລຸດລົງ ແລະ ການກວດສອບໃໝ່ ທີ່ ກຳລັງຢູ່ໃນຂັ້ນຕອນສຸດທ້າຍ ຂອງການທົດລອງ ໃນຫຼາຍໆດ້ານ ຢູ່ທີ່ປະເທດເຄັນຢານັ້ນ ແມ່ນມີຜົນອອກມາໃນທາງບວກ Lenny Ruvaga ຜູ້ສື່ຂ່າວວີໂອເອ ລາຍງານຈາກນະຄອນຫລວງ ໄນໂຣບີ ຂອງເຄັນຢາ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ນາງ Fatuma Chaunga ມີລູກສອງຄົນ ອາໄສຢູ່ເຂດຊາຍຝັ່ງທະເລ Likoni ຂອງ ເມືອງ Mombasa ເມື່ອສອງປີກ່ອນ ລາຍໄດ້ສ່ວນໃຫຍ່ ຈາກການຂາຍມັນຝຣັ່ງ ແລະ ຂະໜົມປັງຈືນ ຂອງນາງ Chaunga ໄດ້ຖືກນຳມາໃຊ້ຈ່າຍ ໃນຄ່າໂຮງໝໍ ເພື່ອປິ່ນປົວໂຣກ ມາລາເຣຍ ເມືອງ Mombasa ເປັນຂົງເຂດທີ່ມັກມີໂຣກມາລາເຣຍລະບາດ ຫຼາຍກວ່າ 60 ເປີເຊັນ ຂອງພົນລະເມືອງເຄັນຢາ ແມ່ນມີຄວາມສ່ຽງ ຕໍ່ການເປັນໂຣກມາລາເຣຍ ບ່ອນ ທີ່ພວກເດັກນ້ອຍເກືອບ 36,000 ຄົນ ໄດ້ເສຍຊີວິດ ໃນແຕ່ລະປີ ຈາກພະຍາດ ດັ່ງກ່າວນັ້ນ ອົງການທີ່ບໍ່ຂຶ້ນກັບລັດຖະບານ ທີ່ເອີ້ນວ່າ  ແຈກຍາຍມຸ້ງ ທີ່ຍ້ອມຢາກັນແມງໄມ້ ໃຫ້ແກ່ພວກ ແມ່ຍິງ ທີ່ຖືພາ ແລະ ພວກແມ່ຍິງ ທີ່ມີລູກນ້ອຍ ອາຍຸຕ່ຳກວ່າ ນຶ່ງປີ ນາງ Chaunga ກໍ ແມ່ນຜູ້ນຶ່ງ ທີ່ໄດ້ຮັບການຊ່ວຍເຫລືອ ໃນເລື້ອງນີ້ ນາງ Chaunga ເວົ້າວ່າ MRDT ທີ່ນາງ Chaunga ໄດ້ກ່າວມານັ້ນ ແມ່ນ ອຸປະກອນກວດສອບ ທີ່ວິນິດໄສ ໂຣກ ມາລາເຣຍ ຢ່າງວ່ອງໄວ ຫຼື Malaria Rapid Diagnostic Test ໃນປີ 2010 ອົງການ ອະນາໄມໂລກ ໄດ້ແນະນຳ ໃຫ້ຢັ້ງຢືນທຸກໆກໍລະນີ ທີ່ສົງໄສວ່າເປັນໂຣກມາລາເຣຍ ໂດຍ ໃຊ້ວິທີກວດສອບຫາກາຝາກ ອົງການບໍລິການພົນລະເມືອງເຄັນຢາ ຫຼື PS Kenya ສະໜອງ ອຸປະກອນກວດສອບດັ່ງກ່າວ ໃຫ້ແກ່ ສຸກສາລາແລະ ໂຮງໝໍລັດຖະບານ ຫຼາຍ ກວ່າ 4,000 ແຫ່ງ MRDT ໃຫ້ຜົນກວດສອບໄດ້ ພາຍໃນ 20 ນາທີ ແລະ ມີລາຄາພຽງ ນຶ່ງດອນລາ ຊຶ່ງແມ່ນ ສາມາດຊື້ມາໃຊ້ໄດ້ ແມ່ນກະທັງ ຢູ່ໃນຊຸມຊົນ ທີ່ອາໄສຢູ່ຕາມຊົນນະບົດ ນາຍແພດ Dismas Osoro ກ່າວວ່າ ມັນໄດ້ຊ່ວຍໃຫ້ຫລຸດຜ່ອນ ການໃຊ້ຢາຕ້ານເຊື້ອ ຫຼາຍເກີນໄປ ຢ່າງຊະຊາຍ ນາຍແພດ Osoro ເວົ້າວ່າ WHO ກະປະມານວ່າ ມີ 198 ລ້ານ ກໍລະນີຂອງມາລາເຣຍ ໃນປີ 2013 ຊຶ່ງໄດ້ສົ່ງຜົນ ເຮັດໃຫ້ 584,000 ຄົນເສຍຊີວິດ ໃນທົ່ວໂລກ ໂດຍສ່ວນໃຫຍ່ ລວມຢູ່ໃນຈຳນວນດັ່ງກ່າວ ແມ່ນພວກເດັກນ້ອຍ ອາຍຸຕ່ຳກວ່າ 5 ປີ ຢູ່ໃນອາຟຣິກາ ອັນນັ້ນ ແມ່ນໄດ້ເຮັດໃຫ້ການແຈກຢາຍ ມຸ້ງຍ້ອມຢາ ຢູ່ໃນຂົງເຂດທີ່ ມີການລະບາດຂອງ ໂຣກມາລາເຣຍນັ້ນ ແມ່ນມີຄວາມສຳຄັນຫຼາຍ ແຕ່ ອີງຕາມ ຜູ້ປະສານງານໂຄງການໃນພາກພື້ນ ຂອງອົງການ PS Kenya ທ່ານ James Makiri ບັນຫາທ້າທາຍອັນໃຫຍ່ສຸດ ກໍແມ່ນ ການປ່ຽນແປງແນວຄິດຕ່າງໆຂອງຄົນນັ້ນ ທ່ານ Makiri ເວົ້າວ່າ ນັບເປັນເວລາ 30 ປີ ຜ່ານມາແລ້ວ ສູນກາງຄວບຄຸມ ແລະປ້ອງກັນພະຍາດ ສະຫະລັດ ໄດ້ປະສານງານຮ່ວມມື ກັບ ສະຖາບັນຄົ້ນຄວ້າ ທາງການແພດເຄັນຢາ ເພື່ອຕໍ່ສູ້ກັບ ໂຣກມາລາເຣຍ ການຮ່ວມໄມ້ຮ່ວມມືນັ້ນ ແມ່ນເພື່ອຜະລິດຢາວັກຊີນອັນນຶ່ງຂຶ້ນມາ ທີ່ ກຳລັງທຳການທົດລອງຢູ່ ຕໍ່ພວກເດັກນ້ອຍ ຈຳນວນ 16,000 ຄົນ ອາຈານສອນ Francis Kimani ກ່າວວ່າ ຜົນຕ່າງໆຂອງການທົດລອງ ແມ່ນມີຄວາມຫວັງ ແຕ່ມັນເປັນພຽງສ່ວນນຶ່ງເທົ່ານັ້ນ ຂອງຄວາມພະຍາຍາມໃນຫຼາຍໆດ້ານ ອາຈານ Kimani ເວົ້າວ່າ ນາງ Chaunga ກ່າວວ່າ ນາງມີຄວາມຫວັງວ່າ ອີກຫຼາຍໆຄົນ ຈະສະໜັບສະໜູນຕໍ່ ໂຄງການແຈກຢາຍມຸ້ງຍ້ອມຢາ ແລະ ຮັບເອົາວິທີທີ່ທັນສະໄໝຕ່າງໆ ໃນການກວດສອບ ໂຣກມາລາເຣຍ ທີ່ຈະຫລຸດຜ່ອນ ອັດຕາຂອງການເສຍຊີວິດລົງຕື່ມອີກ ທີ່ WHO ກ່າວວ່າ ຢູ່ທີ່ລະດັບ 47 ເປີເຊັນໃນທົ່ວໂລກ ແລະ 54 ເປີເຊັນໃນອາຟຣິການັ້ນ